Ajalises mõttes läheb pitsapõhjade rullimisele enne  küpsetamist 15-20 minutit. Kuid ära neid pärast valmisrullimist mitmeks tunniks seisma jäta. Kui sa taigna ette valmis teed, on parem seda säilituskilesse pakituna külmkapis hoida. Kuid kui sa just tahad põhjad valmis teha, et külaliste saabudes oleks üks töö vähem teha, siis rulli taigen umbes poole sentimeetri paksusteks ringideks ja aseta natuke suurematele oliiviõliga määritud ja jahuga üle puistatud fooliumist rõngastele. Siis võid nad panna üksteise otsa, katta säilituskilega ja pista külmkappi.     © Jamie Oliver 2006